b'\n_START_ARTICLE_\nDestin Sandlin\n_START_SECTION_\nTausta\n_START_PARAGRAPH_\nSandlin suoritti konetekniikan kandidaatin opinnot Alabaman yliopistossa. My\xc3\xb6hemmin h\xc3\xa4n valmistui diplomi-insin\xc3\xb6\xc3\xb6riksi lentotekniikasta Alabaman yliopiston Huntsvillen yksik\xc3\xb6st\xc3\xa4._NEWLINE_H\xc3\xa4n ty\xc3\xb6skentelee nyky\xc3\xa4\xc3\xa4n ohjusten testi-insin\xc3\xb6\xc3\xb6rin\xc3\xa4 Redstone Arsenalissa._NEWLINE_Destin asuu Huntsvilless\xc3\xa4 vaimonsa ja nelj\xc3\xa4n lapsensa kanssa. H\xc3\xa4n on aktiivinen kristitty ja kiitt\xc3\xa4\xc3\xa4 isois\xc3\xa4\xc3\xa4ns\xc3\xa4 maailmann\xc3\xa4kemyksens\xc3\xa4 muovaamisesta ja h\xc3\xa4nen rohkaisemisestastaan rakastamaan tiedett\xc3\xa4._NEWLINE_Vuodesta 2012 Sandlin on tukenut \'Not Forgotten\' hyv\xc3\xa4ntekev\xc3\xa4isyysj\xc3\xa4rjest\xc3\xb6\xc3\xa4, joka auttaa orpolapsia Perussa._NEWLINE_H\xc3\xa4n mainitsee kiinnostuksensa tieteellisist\xc3\xa4 menetelmist\xc3\xa4 ja ty\xc3\xb6st\xc3\xa4\xc3\xa4n raketti-insin\xc3\xb6\xc3\xb6rin\xc3\xa4 inspiraatioksi tekemilleen videoille.\n_START_SECTION_\nSmarter Every Day\n_START_PARAGRAPH_\nSandlin aloitti opetuksellisten videoiden julkaisemisen vuonna 2007. H\xc3\xa4nen ensimm\xc3\xa4inen videonsa saavutti miljoona katselukertaa 10. hein\xc3\xa4kuuta 2009._NEWLINE_Smarter Every Day aloitti muodollisesti 24. huhtikuuta 2011 videolla, otsikolla "Detonation vs Deflagration - Smarter Every Day 1", joka johti s\xc3\xa4\xc3\xa4nn\xc3\xb6llisiin videoiden julkaisuihin._NEWLINE_Videoiden aiheet py\xc3\xb6riv\xc3\xa4t tieteellisen tutkimuksen ymp\xc3\xa4rill\xc3\xa4. Sandlinia kiehtoo lent\xc3\xa4minen ja avaruus, jota h\xc3\xa4nen kanavansa heijastaa. Toisaalta videoissa k\xc3\xa4sitell\xc3\xa4\xc3\xa4n laajalti my\xc3\xb6s muita aiheita, kuten hapenpuutteen vaikutuksia ihmisen aivoihin, Prinssi Rupertin lasikyyneli\xc3\xa4 ja perunatykin fysiikkaa._NEWLINE_Elokuussa 2017 kanavalla oli yli 5 miljoonaa tilaajaa ja yli 390 miljoonaa katselukertaa._NEWLINE_Destin p\xc3\xa4\xc3\xa4tt\xc3\xa4\xc3\xa4 jokaisen videonsa lainaukseen Raamatun luvusta tai jakeesta. N\xc3\xa4m\xc3\xa4 jakeet liittyv\xc3\xa4t usein videon aiheeseen.'